kardosdrur/scandi-wiki huggingface dataset:
Vigelsø

Vigelsø er en lille ubeboet ø i den nordfynske Odense Fjord. Med et areal på 132 ha, er det den største ø i fjorden og yngleplads for mange ande- og vadefugle Den er en del af Natura 2000-område nr. 110 Odense Fjord og er både fuglebeskyttelsesområde (H94) (F75) og habitatområde (H94); den er samtidig en del af vildtreservatet Odense Fjord. Der er adgangsforbud på sydøen hele året, og forbud mod jagt på vandfugle på hele øen.

Historie 
Arkæologiske fund dokumenterer fra de ældste tider. Oprindelig var øen en 66-hektar moræneø adskilt fra de mindre øer Store- og Lille Ægholm mod syd, af et lavvandet område. I 1873 blev dette inddæmmet og afvandet, og øens areal nærmest fordoblet

I 1990 købte Miljøministeriet øen for at gennemføre naturgenopretning og skovtilplantning

Vigelsø i dag 
Vigelsø er en lav ø, hvis højeste punkt, Østerhoved, kun når 6 meter over havet. Der er et skovområde på 25 ha på den nordlige del af øen mens den sydlige del mest består af strandenge.

Der er en 2.5 km vandrerute i skoven, mens den sydlige del er lukket for offentligheden, for at beskytte fuglelivet, der dog kan iagttages fra et opsat fugletårn. Øen kan besøges med båd fra Klintebjerg på vestsiden af fjorden. Der er en primitiv lejrplads på øen.

Se også 
 Danmarks øer
 Danmarks største øer

Referencer

Eksterne henvisninger 
 Vigelsøs historie

Øer i Danmark
Lokaliteter i Odense Kommune
Odense Fjord
Naturgenopretning i Danmark
Sommeraften på Skagen Sønderstrand

Et af P.S. Krøyers mest omtalte malerier, Sommeraften på Skagen Sønderstrand, blev solgt hos Bruun Rasmussen Kunstauktioner i København den 29. august 1978 (auktion nr. 381/62) for 520.000 kr. til den tyske bladkonge Axel Springer, hvis enke senere forærede det til Skagens Museum, som modtog det i 1986, som tak for danskernes indsats for redning af jøderne i Danmark under 2. verdenskrig i 1943. Da maleriet dukkede op i Danmark var det så godt som ukendt. Det var købt på en udstilling i München i 1895 for små 5.000 kr. af den tyske operasangerinde Lilli Lehmann og havde i en årrække hængt i en østrigsk bjerghytte.

Maleriet Sommeraften ved Skagen Sønderstrand blev i 2005 konserveret, under dette arbejde fandt man sandskorn i oliemalingen over hele maleriet, dette tyder altså på at Krøyer har haft maleriet med på stranden under udførelsen af maleriet. For selv et maleri af denne størrelse (100 x 150 cm) var det vigtigt Krøyer at udføre arbejdet som friluftsmaleri, dette gælder landskabet, Anna Ancher og Marie Krøyer har han sandsynligvis malet efter fotografi, der findes to fotografier af damerne gående ved vandkanten på stranden.

Krøyer malede flere skitser inden han færdiggjorde det endelige maleri, blandt et lille studie, som blev kopieret af Michael Ancher.

Galleri

Eksterne henvisninger 

 Sommeraften på Skagen
 Den Hirschsprungske Samling

Referencer 

Kultur i Skagen
Malerier af P.S. Krøyer
Malerier fra 1893
Malerier fra Skagens Kunstmuseer
Lucas Cruikshank

Lucas Alan Cruikshank (født 29. august 1993) er en amerikansk komedie-skuespiller, som bor i Columbus, Nebraska, USA.
Han er bl.a kendt for at skabe karakteren Fred Figglehorn i serien Fred the show, som kan ses på TV kanalen Nickelodeon eller Lucas' Youtube-kanal.

Eksterne henvisninger 

 

Skuespillere fra Nebraska
Hedegårdsskolen

Hedegårdsskolen er en kommunal folkeskole i Ballerup Kommune, og dækker området Hedegården, samt villaområderne på Vårbuen, Sommerbuen, Høstbuen og Vinterbuen også i Ballerup. Den er medlem elevorganisationen Danske Skoleelever.

Halvdelen af skolen blev brændt ned i 1998, ved at der var sat ild til en læsebog. Den del af skolen der ikke brændte, fik i efteråret 2013 nye vinduer og samt LED-lamper, som er tilpasset lysstyrken udenfor.

I august måned 2014 vandt skolens pigefodboldhold Ekstra Bladets Skolefodboldturnering med en 18-0 sejr over Højagerskolen.

Folkeskoler i Ballerup Kommune
Vandfugle

Vandfugle er betegnelsen for fugle, der lever, opholder sig i eller ved vandet, især: svømme- og vadefugle , som  svaner, gæs, svømmeænder, dykænder, blishøns, og  vadefugle  som , hjejle, vibe og almindelig ryle .

Vandfugle beskyttes internationalt og i Danmark i Ramsarområder, oprettet i henhold til Ramsar-konventionen. Danmark har udpeget 27 Ramsarområder på i alt ca. 7.400 km² hvoraf de ca. 1.400 km² er på land, og resten vådområder.

Eksterne kilder/henvisninger 

Fugle
Naturbeskyttelse
Næstved Møbelfabrik

Næstved Møbelfabrik A/S var en fabrik i Næstved, der fremstillede møbler mellem 1948-1976.

Ejner Larsen og Aksel Bender Madsen arbejdede i mange år for Næstved Møbelfabrik, de er mest kendt for deres enkle og tidløst designede møbler i teak og palisander. Metropolitanstolen fra 1959 betragtes som arkitekternes hovedværk blev produceret på Næstved Møbelfabrik. Den er udstillet på Metropolitan Museum of Art i New York. 

I slutningen af 1990'erne blev bygninger til den tidligere møbelfabrik overtaget af Næstved Kommune og indrettet til lokaler for kommunens 10. klasser.

Direktører for virksomheden 
 1948-1951: Einar Johansen. Startede senere E.Johansen Møbler A/S. 
 1951-1964: Ernst Jensen
 1965-1976: Per Schmidt Pedersen (Ernst Jensens svigersøn)

Kilder 
 Kunst med avisen – Politiken 11 november 1977
 Axel Bender Madsen og Ejner Larsen - DESIGNERE - DESIGN - Antik og Auktion 
 Axel Bender Madsen & Ejnar Larsen - Bolig www.b.dk
 STARBAS.net - Arkivskaber

Møbelfabrik
Møbelproducenter i Danmark
Etableret i 1948
Ophørt i 1976
Ramsar

Ramsar (persisk: رامسر) er en by i provinsen Mazandaran i Iran, ved sydkysten af det Kaspiske Hav. Byen med 	35.997 indbyggere (2016), var tidligere kendt som Sakhtsar. Indbyggerne i Ramsar snakker sproget gileki. 

Byen er populær blandt badeturister.

Ramsar-konventionen om vådområder af international betydning navnlig som levesteder for vandfugle blev vedtaget her i 1971, hvilket var optakten til et internationalt samarbejde om beskyttelse af trækfugles leve- og rasteområder.

Byer i Iran
Princess of the Stars

Princess of the Stars var en passagerfærge fra det filippinske rederi Sulpicio Lines, som var på vej fra Manila til den sydlige ø Cebu, men som 21. juni 2008 under tyfonen Fengshen løb på grund og kæntrede i det Sibuyanske Hav ved øen Sibuyan i øgruppen Romblon. Med omkring 50 overlevende ud af over 850 ombordværende er det den næststørste civile skibskatastrofe efter Doña Paz-katastrofen 1987 i Filippinernes nyere historie.

Færgen Lilac bygget 1984  
Færgen blev bygget i 1983-1984 af Ishikawajima-Harima Heavy Industries skibsværftet i Japan til det japanske rederi Shin Nihonkai Ferry Co. 
Under navnet Lilac sejlede færgen i 20 år i rutefart mellem de japanske byer Maizuru og Sapporo.

I september 2004 solgtes færgen til rederiet Sulpicio Lines og ombyggedes til at kunne tage langt større last og mange flere passagerer, hvorefter den begyndte sejlads mellem Manila og Cebu City under navnet Princess of the Stars.

Forliset 
Kl. 11.30 var færgen i havsnød, så kaptajn Florencio Marimon udsendte varsel til de ombordværende om at tage redningsvest på. Et kvarter senere, da skibet gik på grund ved San Fernando på øen Sibuyan, beordrede han evakuering. Kun 10 minutter efter var skibet ved at kæntre. Kl. 12.30 (kl. 06.30 dansk sommertid) mistedes radiokontakten. Omkring kl. 18 vendte skibet bunden i vejret.

Den filippinske kystvagt måtte det første døgn indstille sin redningsaktion på grund af høje bølger.
De, som overlevede, var imidlertid selv svømmet i land.

En undersøgelseskommission konkluderede, at skibets ballasttanke ved sidste afgang var tomme for vand, og at lasten undervejs havde forrykket sig, så skibet fik slagside til bagbord. Ombord var en last af 10 tons pesticider, som først skulle tømmes inden søgning efter lig kunne fortsættes.

I 2010 begyndte ophugningen af skibet.

Eksterne links 
 700 passagerer fanget på havet efter tyfon - Politiken 21. juni 2008.
 Færge med 747 kæntret i tyfon - Politiken 22. juni 2008.
 Filippinsk færge med 800 ombord sank - avisen.dk 22. juni 2008.
 600 fryg­tes om­kom­met i fi­lip­pinsk tyfon  - Kristeligt Dagblad 23. juni 2008.
 600 frygtes omkommet i filippinsk tyfon - Jyllands-Posten 23. juni 2008.
 600 frygtes omkommet i filippinsk tyfon - Ekstrabladet 23. juni 2008.
 800 savnes efter færgeforlis - Maritime Danmark 23. juni 2008.
 Mange omkomne fundet i færge - DR 24. juni 2008.
 Dødstal i Fillippinerne på vej mod 1000 - Berlingske 27. juni 2008.
 Gift bremser bjærgningsarbejde - Berlingske 27. juni 2008.
 M/S Ferry Lilac  - faktaomfartyg.se
 Princess of the Stars - IMO 8323161 - shipspotting.com
 2008 Ferry Princess of Stars - ferriesdisasters.blogspot.dk
 M/S Princess of the Stars (+2008) - wrecksite.eu

Skibskatastrofer
Filippinerne
Begivenheder i 2008
British Board of Film Classification

British Board of Film Classification (BBFC), indtil 1985 kendt som British Board of Film Censors, er et NGO grundlagt i 1912 af filmindustrien, der er ansvarlig for den nationale klassificering og censur af film i Storbritannien. Organisationen har lovbestemt krav på at klassificere videoer, DVDer og, i mindre udstrækning, visse computerspil i henhold til Video Recordings Act 2010.

Referencer

Eksterne henvisninger 
 www.bbfc.co.uk

Organisationer fra Storbritannien
Censur
Etableret i 1912
Sportsvogn

En sportsvogn er en lille, ofte to-sæders, to-dørs bil med høj ydeevne og gode styreegenskaber.

Sportsvogne kan være spartanske eller luksuriøse, men høj manvøredygtighed og lav vægt er en forudsætning.

Referencer

Eksterne henvisninger

Biler efter karrosseri
Poissons forhold

For et objekt, der deformeres i en given retning (den aksiale retning), beskriver Poissons forhold, hvordan den relative deformation (tøjningen) i den aksiale retning forholder sig til den tværgående deformationen (i den transversale retning). Hvis fx en ballon presses sammen med hænderne, vil den bliver bredere i siderne for at bevare dens volumen.

For elastiske materialer er Poissions forhold ikke afhængigt af den påførte spænding. Forholdet er opkaldt efter den franske matematiker og fysiker Siméon Denis Poisson og er givet ved ligningen

hvor
 er den resulterende Poissons forhold
 er tværgående træk (negativ for aksiel stress/stræk og positiv for aksiel komprimering)
 er aksiel stress (positiv for aksiel stress, negativ for aksiel komprimering).

Kontinuumsmekanik
Antikvitet

En antikvitet (latin: antiquus, "gammel") er et gammelt samleobjekt, der er eftertragtet som følge af dets alder, æstetik, sjældenhed, tilstand, brug, personlig følelsesmæssig forbindelse og/eller andre unikke egenskaber. Det er et objekt, der kan have en kulturhistorisk værdi. Ofte bruger man antik om genstande, der er mere end 100 år gamle.

Antikviteter er som regel genstande, som bærer præg af håndværkmæssig tradition eller design som et bord eller en tidlig bil. De arves, bliver købt fra antikvitetsforhandlere, ved ejendomssalg, på auktioner eller andre steder. Antikvitetsforhandlerne tilhører ofte nationale brancheorganisationer, heraf mange CINOA, en forening for kunst- og antikbranchen i over 21 lande, som repræsenterer mere end 5.000 forhandlere over hele verden.

Antikviteter er ofte omdrejningspunktet i programmer om værdiansættelse af genstande som eksempelvis Guld på godset, Hvad er det værd? (begge DR) Sæt pris på dit hjem (TV 2) og Antiques Roadshow (BBC).

Referencer

Eksterne henvisninger 

Samling
Superbil

En superbil er en meget dyr sportsvogn eller Grand Tourer med meget høj ydeevne. Superbiler markedsføres af bilindustrien som usædvanlige og inklulderer begrænsede specialproduktioner fra "elite"-bilfabrikanter, biler med standardudseende modificeret til høj ydeevne og modeller det appellerer til entusiaster fra mindre fabrikanter.

Superbil er også et mærke af custom-bil retrofitters reserver til deres udstilling, one-of-a-kind projektbiler; typisk er disse modificeret i ekstrem grad og ofte muskelbiler, sportsvogne eller Grand tourer, der er blevet opdateret til de nyeste Street Legal raceteknologi.

Referencer 

Biler efter karrosseri
Kalmius

Kalmius (ukrainsk Кальміус) er en flod i Donetsk oblast i det sydøstlige Ukraine, og én  af to floder i  som løber gennem  byen Mariupol. Den anden er Kaltsjyk som er en biflod til Kalmius. Kalmius munder ud i Azovske Hav nær Azovstal stålværk.

Kalmius var i  1500-tallet navnet på en kosakkisk fæstning, som senere udviklede sig til byen Mariupol, og floden fik derefter det oprindelige navn.

Eksterne kilder/henvisninger 

Floder i Ukraine
Donetsk oblast
Schempp-Hirth Nimbus-4

Schempp-Hirth Nimbus-4 er en familie af højtydende åben-klasse svævefly designet af Klaus Holighaus og fremstillet af Schempp-Hirth Flugzeugbau GmbH. Nimbus-4 fløj første gang i 1990.

Design og udvikling
Nimbus-4-familien er en direkte videreudvikling af de bedst ydende flytyper i Schempp-Hirths program, Nimbus-2 og Nimbus-3. Vingen er trapezformet i flere led og spænvidden er udvidet til 26,5 m, hvilket giver et sideforhold på 38,8. Kroppen er også forlænget og arealet af sideroret forøget.

Fabrikanten hævder, at der opnås et glidetal på over 60.

Der findes en tosæddet variant (4D) samt motoriserede varianter med henholdsvis hjemhentingsmotor (T) og mulighed for selvstart (M).

Varianter

 Nimbus-4: Et-sædet svævefly.
 Nimbus-4T: Et-sædet svævefly med hjemhentningsmotor.
 Nimbus-4M: Et-sædet svævefly med mulighed for selvstart.
 Nimbus-4D: To-sædet svævefly.
 Nimbus-4DT: To-sædet svævefly med hjemhentningsmotor.
 Nimbus-4DM: To-sædet svævefly med mulighed for selvstart.
 Nimbus-4DL: To-sædet svævefly med større cockpit til høje personer.
 Nimbus-4DLT: To-sædet svævefly med større cockpit til høje personer og hjemhentningsmotor.
 Nimbus-4DLM: To-sædet svævefly med større cockpit til høje personer og mulighed for selvstart.

Noter og henvisninger

 Schempp-Hirths hjemmeside.
 Film med Nimbus-4D (fra youtube.com).

Schempp-Hirth-fly
Svævefly
Luftfart i Baden-Württemberg
Marlene Borst Hansen

Marlene Borst Hansen (tidligere Marlene B. Lorentzen) er en dansk politiker. Fra Folketingsvalget 2011 til valget i 2015 har hun været medlem af Folketinget for Det Radikale Venstre.

Baggrund 
Marlene Borst Hansen blev født 3. august 1974 i Kolding som datter af projektchef Kurt Borst Hansen og børnehaveklasseleder Ellen Elisabeth Hansen.
Hun har en uddannelse som bankassistent fra Danske Bank hvor hun var fra 1995 til 1997. Hun tog derefter en uddannelse som folkeskolelærer fra Haderslev Statsseminarium mellem 1997 til 2001.
Borst Hansen var folkeskolelærer på Bramdrup Skole, Kolding, fra 2001 til 2010, hvorefter hun var på Lyshøjskolen, også i Kolding, frem til 2011.

Hun er gift med Michel Steen-Hansen.
Hun har tre børn.

Politiske karriere 
Ved Kommunalvalget 2005 blev Borst Hansen valgt til Kolding Byråd med 358 personlige stemmer.
I byrådet var hun formand for Kulturudvalget og Uddannelsesudvalget.
Ved Kommunalvalget 2009 blev hun genvalgt med 1078 personlige stemmer.

Borst Hansen har været folketingskandidat for Det Radikale Venstre siden 2009.
Ved Folketingsvalget 2011 blev hun valgt ind i Sydjyllands Storkreds.
I Folketinget har hun været sundhedsordfører, psykiatriordfører, kulturordfører, kirkeordfører, idrætsordfører og indfødsretsordfører.
Hun havde barselsorlov fra Folketinget i 2012 fra marts til november, hvor Hans Vestager overtog hendes plads.
Da hun kom tilbage fik hun opgaverne som kulturordfører og handicapordfører igen og derudover opgaverne som ligestillings- og kommunalordfører.

Hun blev gruppesekretær for partiets folketingsgruppe i sommeren 2014, da Christian Friis Bach udtrådte af Folketinget.

Tilbagetræden 
Den 6. november 2015 meddelte Borst Hansen, at hun træder tilbage som folketingskandidat i Kolding og Haderslev. Dermed sluttede 10 år som politiker. Først i Kolding byråd og derefter i Folketinget.

Henvisninger 

Folketingsmedlemmer i 2010'erne
Tidligere folketingsmedlemmer fra Det Radikale Venstre
Kommunalbestyrelsesmedlemmer fra Det Radikale Venstre
Medlemmer af Kolding Byråd
Slutspil (skak)

Slutspil er det sidste stadie af en spil skak, hvor der kun er få brikker tilbage på brættet.

Overgangen mellem midtspillet og slutspillet er ofte ikke særlig klart, og kan forekomme gradvist, eller ved en hurtig afbytning af flere sæt brikker. Slutspillet har dog en tendens til at have forskellige karakteristika i forhold til midterspillet, og spillerne har ligeledes anderledes strategiske overvejelser. Særligt bønderne bliver vigtigere i takt med at slutspillet ofte drejer som om at forvandle en bonde til en dronning ved at flytte den til ottende række for hvid eller første række for sort. Kongen er ofte fordelagtig at beskytte og gemme væk i midterspillet, idet der i dette stadie er flere stærke brikker på brættet som tit kan udføre et angreb på en blottet konge. I slutspillet er det derimod ofte ufarligt at have kongen i midten af brættet - her kan en centralt og aktivt placeret konge ofte betyde at man vinder spillet.

Hvor åbningsteori i skak er i konstant ændring, idet nye stillinger i midterspillet, vinder eller taber popularitet, så forekommer slutspilsteorien at være mere konstant. Dette er tilfældet fordi der med færre brikker på brættet oftere kan findes en objektiv sandhed omkring en given positionen ved hjælp af skakprogrammer. Mange mennesker har udgivet studier i slutspil med slutspilsstillinger, der kan løses ved at finde en vinder for hvid, hvor der ikke er en indlysende måde at vinde på, eller remis når det ser ud til at hvid vil tabe.

Ved slutspillet er det ofte fordelagtigt for den stærke side (den med mest materiale ved brug af normal værdisætning af skakbrikker) at forsøge at afbytte brikker (springere, løbere, tårne og dronninger), men ikke at afbytte bønder. Den forsvarende side kan ofte have fordel af at stræbe efter det modsatte, altså at undgå afbytninger af officerer og prøve at afbytte bønder.

Der findes en række klassiske slutspil med brikker som bonde og konge mod konge, skakmat med løber og bønder samt løber mod springer.

Se også 
 Åbning
 Midtspillet

Skak
James Horner

James Roy Horner (14. august 1953 - 22. juni 2015) var en amerikansk komponist, dirigent og orkestrator af filmmusik. Han er kendt for sin integrering af kor og elektroniske elementer i mange af sine kompositioner, og for ofte at anvende keltiske musikelementer. Hans partitur til storfilmen Titanic fra 1997 er blandt de bedste sælgende soundtrack nogensinde.

Horner har skrevet musik til mere end 100 film,og har ofte arbejdet sammen med instruktører som James Cameron, Mel Gibson og Ron Howard. Han skrev musikken til Rosens navn, Commando, Braveheart, Willow, Apollo 13, Star Trek II: The Wrath of Khan, Star Trek III: The Search for Spock, Cocoon, Legends of the Fall, Aliens, Glory, The Mask of Zorro, Field of Dreams, Enemy at the Gates, Casper, Troy, Robotmennesket, The Rocketeer, Et Smukt Sind, Mighty Joe Young, The Perfect Storm, Deep Impact, Avatar og The Amazing Spider-Man.

Horner har vundet to Academy Awards, to Golden Globe Awards, tre Satellite Awards, tre Saturn Awards, og er blevet nomineret til tre British Academy Film Awards. Hans værker inkluderer musikken til de to bedst sælgende film nogensinde: Titanic (1997) og Avatar (2009), som begge blev instrueret af James Cameron.

Horner, der var en ivrig pilot, døde i en alder af 61 år mens han fløj i sin Short Tucano turboprop i en soloulykke.

Hæder 

Grammy Awards
 1988: An American Tail – Best Album of Original Instrumental Background Score Written for a Motion Picture or Television
 1988: "Somewhere Out There" (from: An American Tail, Winner) – Song of The Year
 1988: "Somewhere Out There" (from: An American Tail, Winner) – Best Song Written specifically For a Motion Picture or Television
 1990: Field of Dreams – Best Album of Original Instrumental Background Score Written for a Motion Picture or Television
 1991: Glory (Winner) – Best Instrumental Composition Written for a Motion Picture or for Television
 1996: "Whatever You Imagine" (from: The Pagemaster) – Best Song Written specifically For a Motion Picture or Television
 1999: "My Heart Will Go On" (from: Titanic, Winner) – Record of The Year
 1999: "My Heart Will Go On" (from: Titanic, Winner) – Song of The Year
 1999: "My Heart Will Go On" (from: Titanic, Winner) – Best Song Written For A Motion Picture or for Television
 2003: A Beautiful Mind – Best Score Soundtrack Album for Motion Picture, Television or Other Visual Media
 2011: Avatar – Best Score Soundtrack Album for Motion Picture, Television or Other Visual Media
 2011: "I See You" (from: Avatar) – Best Song Written For A Motion Picture, Television or Other Visual Media

Referencer

Eksterne henvisninger 
 
 

Filmkomponister fra USA
Oscar for bedste musik
Komponister fra USA
Personer fra Los Angeles
Biografisch Portaal

Biografisch Portaal (Biografisk Portal) er et initiativ fra Huygens Instituut voor Nederlandse Geschiedenis i Haag, der har til formål at gøre biografiske tekster fra Holland mere tilgængelige.

Projektet blev påbegyndt i februar 2010 med materiale om 40.000 digitale biografier; ambitionen var at give digital adgang til al pålidelig information om afdøde personer i Holland fra de tidligste tider af Hollands historie frem til moderne tid.

Huygens Instituut voor Nederlandse Geschiedenis holder til i den samme bygning som Biografisk Institut, Det centrale kontor for slægtsforskning, Huygens ING, Internationalt Institut for Socialhistorie (IISG), National Arkiv, Forskningscenter for Historie og Kultur, Parlamentarisk Dokumentationscenter og Nederlandsk Institut for Kunsthistorie

Referencer 
 pressemeddelelse over lanceringen af hjemmesiden, feb. 2010 
 hjemmesiden Biografisch Portaal 

Biblioteker i Nederlandene
Syntese (kemi)

I kemi er kemisk syntese en målbevidst udførelse af kemiske reaktioner for at opnå et eller flere produkter. Dette sker gennem fysiske og kemiske manipulationer, som normalt indeholder en eller flere reaktioner. I moderne laboratoriebrug, har dette en tendens til at processen skal være reproducerbar, pålidelig og etableret til at udføre i flere laboratorier.

En kemisk syntese begynder med et udvalg af stoffer, som er kendte reagenser eller reaktanter. Forskellige reaktionstyper kan anvendes på disse for at syntetisere produktet eller et intermediat. Dette kræver, at stofferne blandes i en reaktionsbeholder som eksempelvis en kemisk reaktor eller en rundbundet kolbe. Mange reaktioner kræver en oprensningprocedure, inden det endelige produkt kan isoleres. Mængden af produkt i en kemisk syntese kaldes udbyttet. Typisk er kemiske udbytter udtrykt ved en vægt i gram eller som en procentvis andel af det totale teoretiske udbytte, som kunne være dannet. En sidereaktion er en uønsket kemisk reaktion, der mindsker udbyttet af ønsket produkt.

Ordet syntese i den moderne mening blev brugt første gang af kemikeren Hermann Kolbe.

Et syntetisk stof er defineret som kopier af naturlige stoffer. Syntetiske stoffer er identiske med de naturlige stoffer og har de samme egenskaber. Det er også muligt at fremstille stoffer, som ikke findes i naturen, disse kaldes kunstige stoffer.

Eksempler på syntetiske stoffer 
 Syntetisk insulin
 Syntetisk spindelvæv (mislykket)
 Syntetisk fedt
 Syntetisk safir

Se også 
 Syntetisk
 Plast

Referencer

Eksterne henvisninger 
 The Organic Synthesis Archive
 Natural product syntheses
Claes Cronqvist

Claes Cronqvist (født 15. oktober 1944 i Landskrona, Sverige) er en tidligere fodboldspiller (angriber) og -træner fra Sverige.

Cronqvist tilbragte hele sin karriere i den hjemlige liga, og spillede i hele 12 sæsoner hos Landskrona BoIS i sin fødeby. Han tilbragte også fire år hos Djurgården i Stockholm, hvor han i 1966 var med til at sikre klubben det svenske mesterskab.

Cronqvist spillede desuden 16 kampe for det svenske landshold. Hans første landskamp var et opgør mod Mexico 22. februar 1970, hans sidste en venskabskamp mod Holland 4. september 1974. Han repræsenterede Sverige ved både VM i 1970 i Mexico og VM i 1974 i Vesttyskland. Han spillede en enkelt kamp i 1970, mens han ikke var på banen i 1974.

Referencer 

Fodboldspillere fra Sverige
Fodboldspillere fra Landskrona BoIS
Fodboldspillere fra Djurgårdens IF Fotboll
Fodboldtrænere fra Sverige
Personer fra Landskrona
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974